08/09/2022 | Administración Autonómica
Xunta de Galicia
Vicepresidencia Primeira e Consellería de Economía, Industria e Innovación
Xefatura Territorial da Coruña
Servizo de Administración Industrial
Construción de instalación eléctrica en avenida da Residencia - Ferrol

Visto o expediente para o outorgamento de autorización administrativa previa e de construción da instalación eléctrica que a seguir se cita: - Solicitante: Servizo Galego de Saúde (SERGAS) Q6550006H – Consellería de Sanidade - Enderezo Social: Edificio Administrativo San Lázaro, s/n - 15781 Santiago de Compostela - A Coruña - Título: “Proxecto técnico de: centro de seccionamento en edificio prefabricado para subministro normal (4000 kW) e subministro socorro (2000 kW) liña soterrada de media tensión 15 kV para subministro normal, liña soterrada de media tensión 15 kV para subministro socorro Exp. UFD: 218218050096 (subministro normal) Exp. UFD: 218218050097 (subministro socorro) FASE I Complejo Hospitalario Universitario de Ferrol”. - Situación: Avenida da Residencia, s/n 15405 Ferrol - A Coruña - Descricións técnicas: -Liña de alta tensión soterrada de 15 kV para subministro normal, con inicio e fin na arqueta proxectada na liña de distribución SMR729 entre os centros 15CJJSV e 15CQA2, logo de entrar e sair no centro de seccionamento proxectado, condutor RHZ1 2OL 12/20 kV, 240 mm2 Al, lonxitude 33 m. -Liña de alta tensión soterrada de 15 kV para subministro de socorro, con inicio e fin na arqueta proxectada na liña de distribución existente SMR730 entre o centro 15CXL6 e o apoio AOI0TSJH/D21 logo de entrar e saír no centro de seccionamento proxectado, condutor RHZ1 2OL 12/20 kV, 240 mm2 Al, lonxitude 152 m. -Centro de seccionamento en edificio prefabricado de formigón, con dúas celas compactas SF6, unha para o subministro normal e outra para o de socorro. A cela está composta por tres celas de liña con interruptor-seccionador e telecontrol GPRS de dúas posicións e unha cela de SSAA (24 kV, 400 A, 16 kA). Cumpridos os trámites ordenados na Lei 24/2013, do 26 de decembro (BOE núm.310), do sector eléctrico e no título VII, capítulo II do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, na Lei 5/2017, do 19 de outubro, de fomento da implantación de iniciativas empresariais e de acordo coa Resolución do 19 de febreiro de 2014 da Dirección Xeral de Enerxía e Minas pola que se aproba o procedemento de autorización administrativa de construción (DOG núm.54), esta xefatura territorial resolve: Conceder a autorización administrativa previa e a autorización administrativa de construción da devandita instalación, cuxas características se axustarán en tódalas súas partes ás que figuran no seu proxecto e ás condicións técnicas e de seguridade establecidas nos regulamentos de aplicación. O prazo de vixencia da autorización é dun ano, contado a partir do día seguinte ao da publicación desta resolución no Diario Oficial de Galicia. A presente autorización entenderase outorgada, salvo o dereito de propiedade e sen prexuízo do de terceiro, e non poderá ser invocada para excluír ou diminuír a responsabilidade civil ou penal na que puidera incorrer o beneficiario no exercicio da actividade ou na explotación da instalación autorizada Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio ambiente. Contra o presente acordo, que non é definitivo en vía administrativa, cabe interpor recurso de alzada ante o Vicepresidente primeiro e Conselleiro de Economía, Industria e Innovación no prazo dun mes contado a partir do día seguinte ao da súa notificación ou publicación nos termos establecidos nos artigos 112,115,121 e 122 da Lei 39/2015, do 1 de outubro, do procedemento administrativo común das administracións públicas; sen prexuízo de que os interesados poidan interpor calquera outro recurso que se considere pertinente. Na Coruña, 2 de setembro de 2022 O xefe territorial Isidoro Martínez Arca